2.3 - การประกอบธุรกิจของแต่ละสายผลิตภัณฑ์

1 ลักษณะของผลิตภัณฑ์

บริษัท ไทยเรยอน จำกัด (มหาชน) เป็นผู้ผลิตและจำหน่ายเส้นใยประดิษฐ์เรยอน (Viscose
Rayon Staple Fibre)
ซึ่งเป็นวัตถุดิบของอุตสาหกรรมปั่นด้ายและทอผ้าแต่เพียงผู้เดียวในประเทศไทย นอกจากนั้น
บริษัทยังมีเกลือโซเดียมซัลเฟต ซึ่งใช้ในอุตสาหกรรมผงซักฟอกและสิ่งทอ

นอกจากลูกค้าในกลุ่มอุตสาหกรรมสิ่งทอแล้ว ผลิตภัณฑ์เรยอนยังใช้เป็นวัตถุดิบในอุตสาหกรรมอื่นด้วย
โดยสามารถจำแนกตามลักษณะการใช้งานได้ดังนี้ :

  ------------------ -------------------- ------------------ ----------------
  ของใช้ส่วนตัว         ของใช้ในโรงพยาบาล     ของใช้ในอุตสาหกรรม   เบ็ดเตล็ด

  ผ้าห่มแบบใช้แล้วทิ้ง     ผ้าปูที่นอน              แผ่นกรองอากาศ       ซองจดหมาย

  ผ้าเช็ดตัว            ปลอกหมอน             ไส้กรองน้ำมัน         เต้นท์

  ผ้าเช็ดปากและเช็คมือ   เสื้อคลุมของแพทย์        พรม                ถุงนอน

  พรมปูพื้น             หมวกคลุมผมและหน้ากาก   แผ่นดิสก์คอมพิวเตอร์    แผ่นป้าย

  ผ้าปูโต๊ะ             พลาสเตอร์ปิดแผล        แผ่นกั้นแบตเตอรี่       เสื้อชุดหมี

  แปรงปัดฝุ่น           ผ้าเช็ดตัวอนามัย         ไส้กรองของปากกา     ผ้าคลุมเบาะ

  กระดาษบุฝาผนัง       ผ้าอ้อมแบบใช้แล้วทิ้ง      ฉนวนกันความร้อน      ผ้าซับใน

  ผ้าเช็ดถูในครัว        แผ่นซับน้ำนม                               ผ้ารองซับใน

  ผ้าม่าน              ผ้าซับของเหลว                             
  ------------------ -------------------- ------------------ ----------------

การผลิต

บริษัทได้มีการพัฒนาอย่างต่อเนื่องและได้รับความช่วยเหลือจากผู้เชี่ยวชาญด้านเทคนิคจากประเทศอินเดียในการเพิ่มประสิทธิการทำงานของเครื่องจักร
ซึ่งมีผลทำให้ปริมาณการผลิตทั้งเส้นใยประดิษฐ์เรยอน
และเกลือโซเดียมซัลเฟตมีการเติบโตอย่างต่อเนื่อง ดังนี้

  ----------------------- --------------- --------------- ---------------
  ปริมาณการผลิต (เมตริกตัน)   ปี 2546          ปี 2545          ปี 2544

  เส้นใยประดิษฐ์เรยอน        74,109          67,531          68,167

  เกลือโซเดียมซัลเฟต         56,073          51,619          51,778
  ----------------------- --------------- --------------- ---------------

  สิทธิพิเศษจากการส่งเสริมการลงทุน

บริษัทฯ ได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ. 2520
ซึ่งออกให้โดยคณะกรรมการส่งเสริมการลงทุน เมื่อวันที่ 17 พฤษภาคม 2537
สำหรับการผลิตผลิตภัณฑ์จากเส้นใยประดิษฐ์เรยอน ทั้งนี้ภายใต้เงื่อนไขที่กำหนดบางประการ
สิทธิพิเศษรวมถึงการได้รับยกเว้นภาษีเงินได้นิติบุคคล สำหรับกำไรสุทธิเป็นระยะเวลาสามปี
นับตั้งแต่วันที่มีรายได้จากการประกอบกิจการนั้น (สิทธิพิเศษนี้หมดอายุแล้วในวันที่ 31 กรกฎาคม
2541)
และได้รับอนุญาตให้หักเงินได้พึงประเมินเท่ากับร้อยละห้าของรายได้จากการส่งออกที่เพิ่มขึ้นจากปีก่อนเป็นเวลาสิบปี

2.  ตลาดและภาวะการแข่งขัน

ก นโยบายและลักษณะการตลาดของผลิตภัณฑ์

บริษัทมีนโยบายในการทำตลาดและจัดจำหน่ายสินค้าให้กับลูกค้าในประเทศก่อน
โดยมุ่งเน้นและสร้างความต้องการ ตลอดจนเพิ่มอรรถประโยชน์และการนำไปในใช้กับผลิตภัณฑ์ใหม่
ในกลุ่มลูกค้าใหม่ อย่างไรก็ตาม ขนาดของตลาดภายในประเทศยังจำกัด และเกือบร้อยละ 55
ของผลผลิตจึงต้องส่งออกไปยังตลาดต่างประเทศ

  --------------------------------- ------------ ------------ ------------
  หน่วย : เมตริกตัน                    ปี 2546       ปี 2545       ปี 2544

  ปริมาณการขายภายในประเทศ :          32,963       31,095       30,196
  เส้นใยประดิษฐ์เรยอน                                            

  ปริมาณการขายต่างประเทศ :            40,373       39,182       34,915
  เส้นใยประดิษฐ์เรยอน                                            

  ปริมาณการขายเกลือโซเดียมซัลเฟต        56,321       50,767       51,790
  --------------------------------- ------------ ------------ ------------

กลุ่มลูกค้าเป้าหมาย

ในส่วนของลูกค้ารายใหญ่ 10 รายแรก ลำดับที่ 1 - 3
บริษัทเป็นบริษัทในเครือซึ่งจะไม่ย้ายฐานไปสั่งจากผู้จัดจำหน่ายรายอื่นอย่างแน่นอน
ส่วนลูกค้ารายใหญ่ลำดับ 4 และ 5 เป็นลูกค้าภายในประเทศซึ่งบริษัทฯ
มีความสัมพันธ์ใกล้ชิดและทำธุรกรรมร่วมกันมานานกว่ายี่สิบปี
ลูกค้าในตลาดต่างประเทศส่วนใหญ่เป็นลูกค้าที่มีความสัมพันธ์ใกล้ชิดและให้ความไว้วางใจในคุณภาพของสินค้าและบริการของบริษัท

การจำหน่ายและช่องทางการจำหน่าย

ช่องทางการจัดจำหน่าย : ตลาดในประเทศ บริษัทฯ ขายตรงให้แก่ลูกค้า 100% และการที่บริษัทฯ
สามารถส่งเส้นใยเรยอนในปริมาณถึง 45% ของกำลังการผลิตเพื่อป้อนให้กับบริษัทในเครือ
ก็จัดว่าเป็นตลาดที่แน่นอนมั่นคงอีกทางหนึ่ง

สำหรับตลาดต่างประเทศ บริษัทฯ ได้แต่งตั้งตัวแทนจำหน่ายในประเทศต่าง ๆ ประมาณร้อยละ 53
ของยอดขายต่างประเทศ และอีกร้อยละ 47 บริษัทฯ จำหน่ายตรงให้กับลูกค้า
และบริษัทยังมีสำนักงานของบริษัทในเครือในประเทศตุรกีและประเทศสหรัฐอเมริกาทำหน้าที่ให้ความช่วยเหลือด้านเทคนิค
และสนับสนุนกิจกรรมการตลาดให้แก่ลูกค้าได้ใกล้ชิดมากยิ่งขึ้น

ตราสินค้าสำหรับเส้นใยประดิษฐ์เรยอนของบริษัท คือ “เบอร์ล่าวิสโวส”
ไทยเรยอนยังคงพัฒนาธุรกิจต่อไปไม่หยุดยั้งโดยเฉพาะตลาดที่ไม่สิ่งทอ (non-woven)
ซึ่งมีแนวโน้มการเติบโตอย่างต่อเนื่อง ทั้งนี้เพื่อผลกำไรที่ดีขึ้น
และยังเป็นการเพิ่มส่วนแบ่งในตลาดขนาดเล็กให้มากขึ้น

สัดส่วนการจำหน่ายภายในประเทศและต่างประเทศ

ผลิตภัณฑ์ของบริษัทสามารถแยกประเภทการจัดจำหน่ายได้ดังนี้

1.  ขายในประเทศ

  ก. เส้นใยประดิษฐ์เรยอน 45% ของยอดขายทั้งหมด

  ข. เกลือโซเดียมซัลเฟต 99% ของยอดขายทั้งหมด

2.  ขายต่างประเทศ

  ก. เส้นใยประดิษฐ์เรยอน 55% ของยอดขายทั้งหมด

ชื่อประเทศหรือกลุ่มประเทศที่จำหน่ายผลิตภัณฑ์

ประเทศสหรัฐอเมริกา แคนาดา เม็กซิโก อินโดนีเซีย ฟิลิปปินส์ มาเลเซีย เกาหลีใต้ จีน อินเดีย
ปากีสถาน อิสราเอล อิตาลี เป็นต้น

ข. ภาวะการแข่งขัน

สภาพการแข่งขันในอุตสาหกรรม

ในช่วง2-3 ปีที่ผ่านมาความต้องการเส้นใยประดิษฐ์รวมของโลกอยู่ในภาวะซบเซาประมาณ 1.6
ล้านตัน อย่างไรก็ตาม ตัวเลขดังกล่าวมิใช่ตัวเลขที่แท้จริงเนื่องจากมีการย้ายฐานการผลิต
ซึ่งสามารถบ่งบอกอนาคตของอุตสาหกรรมนี้ได้เป็นอย่างดี
ในช่วงปีที่ผ่านมาโรงงานผลิตในประเทศสหรัฐอเมริกาหยุดการผลิตหนึ่งแห่ง
ในประเทศอังกฤษอีกหนึ่งแห่ง และในประเทศญี่ปุ่นอีกสองแห่ง
การขาดแคลนผลิตภัณฑ์นี้ได้ถูกชดเชยโดยการเติบโตของโรงงานซึ่งกระจัดกระจายอยู่ในประเทศจีน
และการเติบโตจากความเป็นน้ำหนึ่งอันเดียวกันของกลุ่มบริษัทที่มีฐานการผลิตในประเทศอินเดีย
อินโดนีเซีย และประเทศไทย ดังนั้น ปริมาณการผลิตซึ่งมิได้เกิดฐานการผลิตในประเทศจีน
มาจากผู้ผลิตรายใหญ่เพียงไม่กี่รายเท่านั้น

จากการที่ไทยเรยอนเป็นผู้ผลิตรายเดียวในประเทศไทย
จึงไม่มีปัญหาด้านการแข่งขันจากคู่แข่งในประเทศ
มีเพียงปัญหาการแข่งขันจากการนำเข้าเส้นใยประดิษฐ์เท่านั้น
ซึ่งปัจจุบันอัตราภาษีนำเข้าสำหรับเส้นใยประดิษฐ์เรยอนอยู่ที่ร้อยละ 5 แต่ในปี 2548
เป็นต้นไปอัตราภาษีนำเข้าจะลดลงเหลือร้อยละ 1
ซึ่งบริษัทจำเป็นต้องสร้างศักยภาพด้านแข่งขันทั้งทางด้านราคาที่ยุติธรรม
การจัดส่งสินค้าที่มีประสิทธิภาพ ตลอดจนการให้ความช่วยเหลือทางด้านเทคนิค
ส่วนตลาดต่างประเทศเมื่อเปรียบเทียบกับคู่แข่งในอุตสาหกรรมแล้วไทยเรยอนถือได้ว่าเป็นผู้จัดจำหน่ายระดับแนวหน้าแต่บริษัทก็ประสบปัญหาด้านการแข่งขันจากผลิตภัณฑ์ทดแทน
ซึ่งได้อธิบายรายละเอียดไว้ในหัวข้อปัจจัยเสี่ยงแล้ว
ความต้องการฝ้ายที่ลดลงโดยเฉพาะในประเทศจีน จึงทำให้มีการเพาะปลูกน้อย
ส่งผลให้ราคาฝ้ายอยู่ในระดับคงที่ และส่งผลต่อเนื่องทำให้ราคาเส้นใยประดิษฐ์ดีขึ้น

ไทยเรยอนได้ให้ความสำคัญและมีความมุ่งมั่นในพัฒนาตลาดนอนวูเว่นให้ประสบผลสำเร็จยิ่งขึ้น
ในขณะที่ส่วนแบ่งตลาดของเส้นใยประดิษฐ์ในตลาดนอนวูเว่นนี้มีเพียงร้อยละ 8
เมื่อเทียบกับเส้นใยประเภทอื่น ในขณะที่ตลาดนอนวูเว่นทั้งหมดมีอัตราการเติบโตร้อยละ 5 ต่อปี
ราคาขายของเส้นใยในตลาดนอนวูเว่นในอดีตสามารถทำราคาได้ดีกว่าอุตสาหกรรมสิ่งทอ
จากภาวะการแข่งทั้งจากเส้นใยทดแทน และการเพิ่มขึ้นของจำนวนคู่แข่งขันในตลาดส่วนนี้
ทำให้ราคาขายต่อหน่วยจำเป็นต้องปรับลดลง ตลอดจนต้องปรับคุณภาพของสินค้าและบริการให้ดียึ่งขึ้น
เพื่อเพิ่มขีดความสามารถในการแข่งขัน

จำนวนคู่แข่งและขนาดขนาดของบริษัทเมื่อเทียบกับคู่แข่ง

ไทยเรยอนมีคู่แข่งทางการตลาด 2 ราย อยู่ในกลุ่มประเทศยุโรป ซึ่งมีกำลังการผลิตคิดเป็นร้อยละ
30-35 และอีก 2 รายในกลุ่มประเทศแถบอาเซียน ซึ่งมีกำลังการผลิตคิดเป็นร้อยละ 15-20
นอกจากนี้ บริษัทคู่แข่งรายอื่น อาทิ ประเทศญี่ปุ่น ประเทศในแถบยุโรปตะวันตก ประเทศจีน
และประเทศบราซิล ซึ่งเป็นประเทศที่มีเครือข่ายการตลาดกว้างขวางในภูมิภาค
และมีความเชี่ยวชาญทางการตลาดแบบเฉพาะเจาะจง กลุ่มอดิตยาเบอร์ล่า ซึ่งมีไทยเรยอน
เป็นบริษัทในเครือนั้น ยังคงรักษาส่วนแบ่งการตลาดในการเป็นผู้ผลิตรายใหญ่ของโลกไว้
โดยมีกำลังการผลิตรวมถึงร้อยละ 25 ของปริมาณการผลิตโลก

3. การจัดหาผลิตภัณฑ์

ลักษณะการจัดให้ได้มาซึ่งผลิตภัณฑ์

การผลิต และนโยบายการผลิต

+---------------------+--------+-----+--------+-----+--------+-----+
|                     | ปี 2546 |     | ปี 2545 |     | ปี 2544 |     |
+---------------------+--------+-----+--------+-----+--------+-----+
|                     | เ      | %   | เ      | %   | เ      | %   |
|                     | มตริกตัน |     | มตริกตัน |     | มตริกตัน |     |
+---------------------+--------+-----+--------+-----+--------+-----+
| ปริมาณการผลิตจริง      |        |     |        |     |        |     |
+---------------------+--------+-----+--------+-----+--------+-----+
| เส้นใยประดิษฐ์เรยอน    | 74,109 | 110 | 67,531 | 100 | 68,167 | 100 |
|                     |        | .00 |        | .05 |        | .99 |
+---------------------+--------+-----+--------+-----+--------+-----+
| เกลือโซเดียมซัลเฟต     | 56,073 | 119 | 51,619 | 109 | 51,778 | 109 |
|                     |        | .00 |        | .25 |        | .58 |
+---------------------+--------+-----+--------+-----+--------+-----+
| ปริมาณการขายจริง      |        |     |        |     |        |     |
+---------------------+--------+-----+--------+-----+--------+-----+
| ภายในประเทศ         | 32,963 | 45  | 31,095 | 44  | 30,196 | 46  |
|                     |        | .00 |        | .25 |        | .38 |
+---------------------+--------+-----+--------+-----+--------+-----+
| ต่างประเทศ           | 40,373 | 55  | 39,182 | 55  | 34,915 | 53  |
|                     |        | .00 |        | .75 |        | .62 |
+---------------------+--------+-----+--------+-----+--------+-----+
| รวม                 | 73,336 | 100 | 70,277 | 100 | 65,111 | 100 |
|                     |        | .00 |        | .00 |        | .00 |
+---------------------+--------+-----+--------+-----+--------+-----+
|                     | ปี 2546 |     | ปี 2545 |     | ปี 2544 |     |
+---------------------+--------+-----+--------+-----+--------+-----+
| ปริม                 | ล้านบาท | %   | ล้านบาท | %   | ล้านบาท | %   |
| าณการขายภายในประเทศ |        |     |        |     |        |     |
+---------------------+--------+-----+--------+-----+--------+-----+
| เส้นใยประดิษฐ์เรยอน    | 1,829  | 45  | 1,715  | 44  | 1,840  | 45  |
|                     |        | .00 |        | .87 |        | .86 |
+---------------------+--------+-----+--------+-----+--------+-----+
| เกลือโซเดียมซัลเฟต     | 191    | 99  | 179    | 100 | 177    | 100 |
|                     |        | .00 |        | .00 |        | .00 |
+---------------------+--------+-----+--------+-----+--------+-----+
| อื่น ๆ                | 22     | 90  | 43     | 100 | 8      | 100 |
|                     |        | .00 |        | .00 |        | .00 |
+---------------------+--------+-----+--------+-----+--------+-----+
| รวม                 | 2,042  | 47  | 1,937  | 47  | 2,025  | 48  |
|                     |        | .00 |        | .90 |        | .25 |
+---------------------+--------+-----+--------+-----+--------+-----+
| ป                   |        |     |        |     |        |     |
| ริมาณการขายต่างประเทศ |        |     |        |     |        |     |
+---------------------+--------+-----+--------+-----+--------+-----+
| เส้นใยประดิษฐ์เรยอน    | 2,254  | 55  | 2,107  | 55  | 2,172  | 54  |
|                     |        | .00 |        | .13 |        | .14 |
+---------------------+--------+-----+--------+-----+--------+-----+
| เกลือโซเดียมซัลเฟต     | 2      | 1   | NIL    | NIL | NIL    | NIL |
|                     |        | .00 |        |     |        |     |
+---------------------+--------+-----+--------+-----+--------+-----+
| อื่น ๆ                | 2      | 10  | NIL    | NIL | NIL    | NIL |
|                     |        | .00 |        |     |        |     |
+---------------------+--------+-----+--------+-----+--------+-----+
| รวม                 | 2,258  | 53  | 2,107  | 52  | 2,172  | 51  |
|                     |        | .00 |        | .10 |        | .75 |
+---------------------+--------+-----+--------+-----+--------+-----+
| ปริมาณการขายรวม      |        |     |        |     |        |     |
+---------------------+--------+-----+--------+-----+--------+-----+
| เส้นใยประดิษฐ์เรยอน    | 4,082  | 94  | 3,822  | 94  | 4,012  | 95  |
|                     |        | .90 |        | .51 |        | .59 |
+---------------------+--------+-----+--------+-----+--------+-----+
| เกลือโซเดียมซัลเฟต     | 194    | 4   | 179    | 4   | 177    | 4   |
|                     |        | .50 |        | .43 |        | .22 |
+---------------------+--------+-----+--------+-----+--------+-----+
| อื่น ๆ                | 24     | 0   | 43     | 1   | 8      | 0   |
|                     |        | .60 |        | .06 |        | .19 |
+---------------------+--------+-----+--------+-----+--------+-----+
| รวม                 | 4,300  | 100 | 4,044  | 100 | 4,197  | 100 |
|                     |        | .00 |        | .00 |        | .00 |
+---------------------+--------+-----+--------+-----+--------+-----+

การจัดหาวัตถุดิบเพื่อการจัดจำหน่ายและสภาพปัญหา

ราคาวัตถุดิบมีบทบาทอย่างมากต่อต้นทุนการดำเนินงานของบริษัท รายละเอียดของสภาพปัญหาในวัตถุดิบหลักแต่ละชนิดมีดังนี้

เยื่อกระดาษชนิดละลายน้ำได้ (Dissolving Grade Wood Pulp)

เยื่อกระดาษชนิดนี้ต้องนำเข้าจากต่างประเทศทั้งหมด
โดยส่วนหนึ่งได้จากบริษัทร่วมในประเทศแคนาดา
เยื่อกระดาษชนิดนี้ในอดีตมีการเปลี่ยนแปลงราคาขึ้นลงอย่างมากและมีแหล่งจำหน่ายน้อยราย
ถึงแม้ว่าอุปสงค์และอุปทานของสินค้าชนิดนี้จะแตกต่างจากเยื่อชนิดนำมาผลิตกระดาษ
แต่แนวโน้มราคาของเยื่อกระดาษทั้งสองชนิดนี้ กลับต้องพึ่งพาซึ่งกันและกัน
ปีที่ผ่านมาราคาต้นทุนของเยื่อกระดาษต่ำมาก แต่ปีนี้ราคาได้เริ่มมีปรับตัวสูงขึ้นเรื่อย ๆ
ถึงแม้จะได้มีการดึงราคาให้ต่ำลงจากการบริหารสินค้าคงเหลือส่วนเกินอย่างมีประสิทธิภาพ
จากภาวะเศรษฐกิจที่เริ่มมีการฟื้นตัว ทำให้อุปทานและราคาเยื่อชนิดนำมาผลิตกระดาษปรับตัวสูงขึ้น
ส่งผลต่อราคาเยื่อกระดาษชนิดละลายน้ำได้ก็ปรับตัวสูงขึ้นเช่นกัน

ต้นทุนของเยื่อกระดาษชนิดละลายได้เกรดเรยอน
ซึ่งเป็นวัตถุดิบหลักอย่างแรกในการผลิตเส้นใยเรยอนของบริษัท คิดเป็น 50-60%
ของต้นทุนขายทั้งหมด
ได้มีการปรับตัวเพิ่มสูงขึ้นซึ่งเป็นไปตามการเปลี่ยนแปลงของราคาเยื่อไม้เกรดสำหรับผลิตกระดาษ
และจำนวนผู้ผลิตเยื่อกระดาษชนิดนี้มีเพียงไม่กี่รายในโลกเท่านั้น

ผู้จำหน่าย - ผู้ผลิตเยื่อกระดาษชนิด Dissolving Grade Wood Pulp
ซึ่งเป็นวัตถุดิบหลักสำหรับการผลิตเส้นใยประดิษฐ์เรยอนมีเพียงไม่กี่รายในโลกเท่านั้น
และไม่มีผู้ผลิตเยื่อกระดาษชนิดนี้ในประเทศไทย บริษัทฯ จำต้องสั่งเข้ามาทั้งหมด 100%
จากประเทศอัฟริกาใต้ ประเทศแคนาดา และสหรัฐอเมริกา
และเพื่อเป็นการป้องกันการขาดแคลนวัตถุดิบ บริษัทฯ
ได้ร่วมลงทุนกับบริษัทในเครือจากประเทศอินเดีย และประเทศอินโดนีเซีย
ตลอดจนคู่ค้าในประเทศแคนาดา ในการจัดตั้งโรงงานผลิตเยื่อกระดาษชนิดนี้
เพื่อให้เป็นแหล่งจัดส่งวัตถุดิบที่มั่นคงอีกทางหนึ่ง

จึงมั่นใจได้ว่า บริษัทฯ จะมีแหล่งจัดส่งวัตถุดิบจากบริษัทในเครือ ทำให้ผลิตภัณฑ์ของบริษัทฯ
สามารถมีวัตถุดิบป้อนอย่างต่อเนื่อง และยังสามารถควบคุมต้นทุนการผลิตได้อีกทางหนึ่ง

อย่างไรก็ตาม เยื่อกระดาษที่นำมาผลิตเส้นใยประดิษฐ์เรยอน มี 2 ชนิด คือ
เยื่อกระดาษชนิดใช้ไม้เนื้ออ่อน (Soft Wood) และเยื่อกระดาษชนิดใช้ไม้เนื้อแข็ง (Hard Wood)
ราคาของเยื่อกระดาษชนิดไม้เนื้ออ่อนจะมีราคาแพงมากกว่าชนิดไม้เนื้อแข็ง
เพื่อให้ได้ต้นทุนการผลิตที่มีประสิทธิภาพ บริษัทฯ จึงนำเยื่อกระดาษทั้งสองชนิดมาผสมกัน
เพื่อให้ได้คุณภาพสินค้าที่ดีในราคาต้นทุนที่เหมาะสม
โดยเยื่อกระดาษชนิดไม้เนื้ออ่อนนำเข้าจากบริษัทร่วมทุนในประเทศแคนาดา
ส่วนเยื่อกระดาษชนิดไม้เนื้อแข็งนำเข้าจากประเทศอัฟริกาใต้

โซดาไฟ (Caustic Soda)

วัตถุดิบชนิดนี้บางส่วนได้จากการนำเข้าจากต่างประเทศ และบางส่วนจากแหล่งผลิตภายในประเทศ
เมื่อ 2 ปีก่อนโซดาไฟสามารถจัดหาได้จากแหล่งภายในประเทศทั้งหมด
แต่จากสถานการณ์ความต้องการโซดาไฟภายในประเทศได้ปรับตัวสูงขึ้น
แต่ปริมาณการผลิตมิได้เพิ่มตาม
จึงทำให้ผู้จัดจำหน่ายภายในประเทศยินดีที่จะจำหน่ายให้กับลูกค้ารายย่อยที่มีอำนาจต่อรองการซื้อน้อย
และสามารถปรับราคาขายต่อหน่วยให้สูงขึ้นได้ อย่างไรก็ตาม
บริษัทใช้กลยุทธ์เพิ่มประสิทธิภาพการขนส่งเพื่อรองรับการนำเข้าจากต่างประเทศในปริมาณมากได้
เมื่อต้นปีที่ผ่านมาราคาโซดาไฟได้ปรับตัวสูงขึ้นอย่างต่อเนื่อง และกลับลดต่ำลงในช่วงปลายปี
แต่ปัจจุบันได้ปรับตัวสูงขึ้นอีกครั้ง ซึ่งก็ขึ้นอยู่กับแนวโน้มเศรษฐกิจขาขึ้นและราคาของพีวีซีเป็นหลัก

กำมะถัน (Sulphur)

วัตถุดิบชนิดนี้ต้องนำเข้าทั้งหมด ในปี 2544 ราคากำมะถันตกต่ำที่สุดอย่างเป็นประวัติการณ์
แต่ในช่วงเดือนเมษายน 2546
ราคากลับถีบตัวสูงอย่างที่ไม่เป็นมาก่อนเช่นกันราคาของกำมะถันในปัจจุบันก็อยู่ในระดับสูงมากและจากปัจจัยอัตรา

ค่าระวางเรือระหว่างประเทศกอปรกับความต้องการจากประเทศจีนที่มีปรับตัวสูงขึ้นเป็นอุปสรรคสำคัญทำให้ราคากำมะถันไม่สามารถปรับลดลงได้ในอนาคตอันใกล้

ถ่านไม้ (Carbon Di-Sulphite)

ถ่านไม้ถูกนำใช้ในการผลิตก๊าซคาร์บอนไดซัลไฟด์
ซึ่งก๊าซดังกล่าวเป็นวัตถุดิบหลักอีกชนิดหนึ่งในการผลิตเส้นใยประดิษฐ์เรยอน
บริษัทนำก๊าซฯมาใช้ในขบวนการผลิตเท่านั้น
ถ่านไม้เป็นสินค้าที่มีการเปลี่ยนแปลงราคาขึ้นอยู่กับฤดูกาล
จากแนวโน้มความขาดแคลนจากแหล่งภายในประเทศ
ทำให้ต้องนำเข้าสินค้าชนิดนี้จากประเทศอินโดนีเซีย ซึ่งส่งผลทำให้ต้นทุนของบริษัทสูงขึ้น

ข. ผลกระทบต่อสิ่งแวดล้อม

มลภาวะทางอากาศ

ในกระบวนการผลิตเส้นใย จะมีก๊าซไฮโดรเจนซัลไฟต์ และก๊าซซัลเฟอร์ไดอ๊อกไซด์เกิดขึ้น
บริษัทได้ดำเนินการลดมลภาวะ
โดยกระบวนการเคมีซึ่งทำให้ก๊าซดังกล่าวมีความเข้มข้นลดลงก่อนปล่อยออกสู่บรรยากาศ
ความเข้มข้นของก๊าซที่ปล่อยออกไปนั้น ได้ตามมาตรฐานของกระทรวงอุตสาหกรรม
ซึ่งต่ำกว่ามาตรฐานที่จะเป็นอันตรายต่อสุขภาพแต่มนุษย์ยังคงได้รับกลิ่นเนื่องจากก๊าซไฮโดรเจนซัลไฟต์
เป็นก๊าซที่มนุษย์สามารถจะรู้สึกกลิ่นได้ที่ความเข้มข้นต่ำ ๆ คือ ประมาณ 5 ppb.
(ห้าส่วนต่อพันล้านส่วน) เท่านั้น

มลภาวะทางน้ำ

น้ำเสียได้ออกจากกระวนการผลิตตลอดเวลา บริษัทฯ บำบัดโดยใช้ระบบเคมี (Chemical
Treatment) และชีววิทยา (Biological Treatment) แบบตกตะกอนเร่ง (Activated
Sludge System) เพื่อให้น้ำใสซึ่งเกิดจากการบำบัดก่อนระบายลงสู่แม่น้ำเจ้าพระยา
ซึ่งมีค่ามาตรฐานตามที่กำหนดโดยกรมโรงงานอุตสาหกรรม
และได้ควบคุมมาตรฐานด้วยการเก็บตัวอย่างน้ำเพื่อการวิเคราะห์ตรวจสอบทุกชั่วโมง

การดำเนินการและค่าใช้จ่ายในการลงทุนเพื่อลดผลกระทบต่อสิ่งแวดล้อม

ค่าก่อสร้างระบบบำบัดมลภาวะ หมายถึง การก่อสร้างอาคาร การติดตั้งเครื่องมือ เครื่องจักร
และอุปกรณ์ในระบบ

1.  ระบบบำบัดน้ำเสีย 20 ล้านบาท

2.  ระบบบำบัดมลภาวะทางอากาศ 7 ล้านบาท

  รวมเป็นเงินทั้งสิ้น 27 ล้านบาท

1.  ค่าใช้จ่ายในการเดินระบบ (เฉลี่ยต่อเดือน) 4,948,000 บาท

2.  การจัดทำรายงาน บริษัทฯ ต้องจัดทำรายงานผลวิเคราะห์มลภาวะ
    (ตามแบบที่ทางราชการกำหนด) ให้กรมโรงงานอุตสาหกรรมทราบทุก 3 เดือน และบริษัทฯ
    ต้องแนบเอกสารเหล่านี้ด้วยคือ

    1.  ปริมาณการใช้ไฟฟ้าแต่ละเดือนของแต่ละหน่วยควบคุมระบบ
        (มาตรวัดการใช้ไฟฟ้าติดตั้งแยกเฉพาะระบบควบคุมมลภาวะ)
        ซึ่งเจ้าหน้าที่ของทางราชการสามารถตรวจสอบได้ตลอดเวลา

    2.  ปริมาณซื้อและใช้สารเคมีแต่ละเดือน
        ซึ่งเจ้าหน้าที่ของทางราชการสามารถตรวจสอบได้ตลอดเวลา

3.  การตรวจระบบและการเก็บตัวอย่างเพื่อการวิเคราะห์

  เจ้าหน้าที่ของอุตสาหกรรมท้องที่หรือจากส่วนกลางจะตรวจโรงงานพร้อมกับเก็บตัวอย่างเพื่อ

นำไปวิเคราะห์ เพื่อตรวจสอบประสิทธิภาพของระบบกับมาตรฐานที่กำหนดไว้

4.  การตรวจสภาพแวดล้อมในบริเวณที่พนักงานปฏิบัติงาน

  บริษัทฯ ตั้งคณะทำงานเพื่อตรวจสอบปริมาณก๊าซในบริเวณที่ทำงานของพนักงานเพื่อวิเคราะห์

  ตรวจสอบและควบคุมให้เป็นไปตามมาตรฐานที่กำหนดโดยกรมสวัสดิการและคุ้มครองแรงงาน
  กระทรวงแรงงานและสวัสดิการสังคม

5.  การตรวจสุขภาพพนักงานประจำปี

  นอกจากจะต้องควบคุมปริมาณของก๊าซที่ปล่อยออกสู่บรรยากาศแล้ว บริษัทฯ ยังต้องเอาใจใส่

  ดูแลสุขภาพของพนักงาน บริษัทฯ จะจัดให้มีการตรวจสุขภาพพนักงานทุกคนเป็นประจำทุกปี
  เพราะพนักงานจะมีโอกาสได้รับก๊าซเข้าสู่ร่างกายในขณะปฏิบัติงานใกล้ชิดกับเครื่องจักรหรือบริเวณที่มีก๊าซฟุ้งกระจายตลอดระยะเวลาการปฏิบัติงานแต่ละวัน
  เพื่อให้เกิดความมั่นใจว่าไม่เป็นอันตรายต่อร่างกายของพนักงาน
  และมีหน้าที่ต้องรายงานผลการตรวจสุขภาพพนักงานทุกคนให้กรมสวัสดิการและคุ้มครองแรงงาน
  กระทรวงแรงงานและสวัสดิการสังคมเป็นประจำทุกปี

มลภาวะทางวัสดุที่ไม่ใช้แล้วและสิ่งปฏิกูล

บริษัทฯ ได้รับอนุญาตให้ผลิต กรดกำมะถันและคาร์บอนไดซัลไฟด์ ตามทะเบียนเลขที่ 3-44-1/20
อท. ในการประกอบกิจการมีสิ่งปฏิกูลหรือวัสดุไม่ใช้แล้วและของเสียเคมีวัตถุเกิดขึ้นและบริษัทฯ
มีวิธีการกำจัด ดังนี้

1. สิ่งปฏิกูลหรือวัสดุไม่ใช้แล้ว คือ ขยะจากสำนักงาน บ้านพัก โรงอาหาร เศษไม้
เศษชิ้นส่วนของพืช เศษวัสดุก่อสร้าง เป็นต้น ซึ่งได้รับอนุญาตตามสิ่งที่ส่งมาด้วย 2 โดยบริษัทฯ
นำออกจากโรงงานและฝังกลบแบบถูกสุขลักษณะ (Sanitary Landfill)
ในบริเวณที่ดินอันเป็นกรรมสิทธิ์ของบริษัทฯ ห่างจากโรงงานประมาณ 10 กิโลเมตร

2. สิ่งปฏิกูลหรือวัสดุที่ไม่ใช้แล้วที่เป็นของเสียจากแหล่งกำเนิดเฉพาะประเภท (Specific
sources) คือ กากตะกอนขั้นปฐมภูมิ (Primary Sludge)
และขั้นทุติยภูมิของระบบบำบัดน้ำเสียแบบชีวภาพ (Biological treatment)
ซึ่งได้รับอนุญาตตามสิ่งที่ส่งมาด้วย 3 โดยบริษัทฯ นำออกจากโรงงานและฝังกลบอย่างปลอดภัย
(Secure Landfill) ในบ่อสำหรับไว้ฝังกลบตะกอนนี้โดยเฉพาะบริเวณเดียวกับข้อ 1

3. สิ่งปฏิกูลหรือวัสดุไม่ใช้แล้วซึ่งมีลักษณะและคุณสมบัติเป็นของเสียเคมีวัตถุ (Chemical Waste)
คือของเสียจากกระบวนการผลิตที่เครื่องฉีดเส้นใย ซึ่งปนเปื้อนกรดกำมะถัน ความเข้มข้น 8%
โดยฝังกลบอย่างปลอดภัย (Secure Landfill)
ในบ่อสำหรับของเสียประเภทนี้โดยเฉพาะบริเวณเดียวกับข้อ 1 และ ข้อ 2

4. น้ำมันหล่อลื่นที่ใช้แล้ว บริษัทฯ รวบรวมไว้ในถังขนาด 200 ลิตร
และจำหน่ายแก่บุคคลภายนอกซึ่งได้รับอนุญาตจากกรมโรงงานอุตสาหกรรมให้นำกลับไปใช้ประโยชน์อีก
(Recycle)

วิธีการกำจัดสิ่งปฏิกูลหรือวัสดุไม่ใช้แล้วและของเสียเคมีวัตถุโดยฝังกลบอย่างปลอดภัย

1. การทำบ่อสำหรับฝังกลบและการป้องกันการรั่วไหล ขุดบ่อในที่ดินกรรมสิทธิ์ของบริษัทฯ
ตามผังแสดงบริเวณที่ดินที่ใช้ทิ้งตะกอน ภาพตัดตามขวางของบ่อฝังกากตะกอน
ภาพตัดตามขวางการฝังกลบกากตะกอน และภาพถ่ายแสดงขั้นตอนการปูด้วยแผ่นพลาสติกหนา 1
มิลลิเมตร

2. การป้องกันน้ำล้นจากบ่อในฤดูฝน ในฤดูฝนบริษัทฯ
จะปั๊มน้ำซึ่งสะสมในบ่อใส่รถสำหรับขนส่งโซดาไฟกลับไปบำบัดในระบบบำบัดน้ำเสียของโรงงาน
และยังได้ทำคันดินรอบพื้นที่ทั้งหมด เพื่อป้องกันอีกชั้นหนึ่งด้วย

3. การขนส่ง บริษัทฯ มีรถขนส่งของตนเอง ขณะขนส่งจะป้องกันการหก ตกหล่น
และกลิ่นโดยใช้พลาสติกปิดในระหว่างการขนส่ง

4. การฝังกลบ เมื่อปริมาณของสิ่งปฏิกูลหรือวัสดุที่ไม่ใช้แล้วในบ่อ มีปริมาณมากพอสมควรแล้ว
จะใช้ดินเหนียวปิดทับและบดอัดเป็นชั้น ๆ ด้วยรถแทรคเตอร์เพื่อป้องกันกลิ่นและการชะล้างจากน้ำฝน

5. การตรวจสอบติดตามผล บริเวณพื้นที่รอบบ่อฝังกลบ ได้ฝังท่อพลาสติก เส้นผ่าศูนย์กลางขนาด 2
นิ้ว ความลึกประมาณ 18 เมตร เพื่อเก็บตัวอย่างน้ำใต้ดินเพื่อทำการวิเคราะห์

4. งานที่ยังไม่ส่งมอบ เฉพาะงานโครงการ หรือซื้อขายที่มีมูลค่าสูง

-   ไม่มี –